Omakuva
**Hans Holbein vanhempi** (noin 1465 Augsburg – 1524 Isenheim) oli saksalainen taiteilija, joka luetaan yleensä Augsburgin koulukuntaan. Hän vaikutti siihen, että renessanssi vähitellen syrjäytti goottilaisen tyylin Saksan taiteessa. Öljyväri- ja temperamaalausten lisäksi Holbein teki puupiirroksia ja kirjankuvituksia. Hans Holbein vanhempi kuului Holbeinien maineikkaaseen taiteilijasukuun, johon lukeutuivat hänen vanhempi veljensä Sigmund Holbein sekä hänen poikansa Ambrosius Holbein ja Hans Holbein nuorempi.

Hans Holbeinin nuoruusvuosista tai taideopinnoista ei tiedetä juuri mitään. Hän meni naimisiin ja vakiinnutti asemansa taidemaalarina Augsburgissa noin vuonna 1493. Hänen varhaistöihinsä lukeutuvat Weingartenin alttaritaulu sekä 12 kohtausta Kristuksen kärsimyskertomuksesta. Niitä leimaavat syvät ja rikkaat värit sekä tasapainoiset sommitelmat. Töissä voi havaita flaamilaisen Rogier van der Weydenin vaikutusta, ja onkin oletettu, että Holbein olisi vieraillut Alankomaissa ja tutustunut sikäläiseen taiteeseen.

Vuonna 1501 Holbein matkusti Frankfurt am Mainiin, jossa hän maalasi alttaritaulun dominikaaniselle luostarikirkolle veljensä Sigmund Holbeinin ja Leonhard Beckin avustuksella. Hans Holbein maalasi myös Münchenin Kaisheimin alttaritaulun vuonna 1502. Näissä maalauksissa on aiempaa enemmän syvyyttä, henkilöt ovat yksilöllisempiä ja sommittelu on eloisampaa.

Holbeinin tuotannon kolmas ja viimeinen vaihe alkoi vuoden 1510 jälkeen. Hän teki pyhän Katariinan alttaritaulun Augsburgiin sekä Pyhää Sebastianusta esittävän alttaritaulun Müncheniin sekä vuonna 1519 maalauksen Elämän lähde, joka on nykyisin Lissabonin taidemuseossa. Holbeinin myöhäisvaiheen tuotannossa myöhäisgotiikka ja renessanssi sulautuivat yhteen.

Velkaantunut Holbein joutui talousvaikeuksiin kotikaupungissaan ja muutti vuonna 1517 Isenheimiin, jossa hän kuoli vuonna 1524.

Teoksia
-------

* Weingartenerin alttaritaulu Neitsyt Marian esittely Jerusalemin temppelissä (1493) Weingartenerin alttaritaulu *Neitsyt Marian esittely Jerusalemin temppelissä* (1493)
* Kristus esitellään temppelissä. Frankfurtin dominikaaniluostarin kirkon alttaritaulun vasen sivupaneeli (1500–1501).*Kristus esitellään temppelissä*. Frankfurtin dominikaaniluostarin kirkon alttaritaulun vasen sivupaneeli (1500–1501).
* Enkelit kruunaavat Marian (noin 1502) *Enkelit kruunaavat Marian* (noin 1502)
* Ulrich Schwarzin ja hänen perheensä muotokuva, yksityiskohta (1503) Ulrich Schwarzin ja hänen perheensä muotokuva, yksityiskohta (1503)
* Katharina Schwarzin muotokuva, tempera puupaneelille (noin 1509–1510) Katharina Schwarzin muotokuva, tempera puupaneelille (noin 1509–1510)
* Taiteilijan pojat, Ambrosius ja Hans Holbein nuorempi, hopeakynä (1511)Taiteilijan pojat, Ambrosius ja Hans Holbein nuorempi, hopeakynä (1511)
* Madonna ja lapsi (1515–1516), Dj.lius Böhlerin kokoelmat, München *Madonna ja lapsi* (1515–1516), Dj.lius Böhlerin kokoelmat, München
* Pyhä Elisabeth, osa maalausta Pyhän Sebastianin marttyyrikuolema (1516) Pyhä Elisabeth, osa maalausta *Pyhän Sebastianin marttyyrikuolema* (1516)
* 34-vuotiaan naisen muotokuva, öljy puupaneelille (1516–1517) 34-vuotiaan naisen muotokuva, öljy puupaneelille (1516–1517)

Lähteet
-------

1. 1 2 3 4 5  Hans Holbein, the Elder *Encyclopedia Britannica*. Viitattu 14.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **Hans Holbein vanhempi** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Tšekki
* Australia
* Korea
* Alankomaat
* Puola
* Portugali
* Vatikaani

 |
|  |
| Taiteenala | 
* RKD Artists
* SIKART
* Städel
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Historical Dictionary of Switzerland
* SNAC
* IdRef

 |

 |